SCM ส่ง “อาหารเสริมพืช” เจาะกลุ่มเกษตรกร หวังดันยอดขายปีนี้โต 50%
SCM ออกผลิตภัณฑ์ “อาหารเสริมพืช” พร้อมตรึงราคาเดิมให้นานที่สุด ภายใต้แบรนด์ Growing More เจาะกลุ่มเกษตรกรและกลุ่มเครือข่ายของซัคเซสมอร์ หวังดันยอดขายปีนี้โต 50%
SCM ออกผลิตภัณฑ์ “อาหารเสริมพืช” พร้อมตรึงราคาเดิมให้นานที่สุด ภายใต้แบรนด์ Growing More เจาะกลุ่มเกษตรกรและกลุ่มเครือข่ายของซัคเซสมอร์ หวังดันยอดขายปีนี้โต 50%
1 เม.ย. 2565

นายนพกฤษฏิ์ นิธิเลิศวิจิตร ประธานเจ้าหน้าที่บริหาร บริษัท ซัคเซสมอร์ บีอิ้งค์ จำกัด (มหาชน) หรือ SCM เปิดเผยว่า บริษัทออกผลิตภัณฑ์ทรานส์ฟอร์ม (Transform) ภายใต้แบรนด์ Growing More ผลิตภัณฑ์ที่เข้าใจเกษตรกรที่ต้องเผชิญความไม่แน่นอนในการเพาะปลูก
ทั้งนี้ผลิตภัณฑ์ทรานส์ฟอร์ม เป็นธาตุรองเสริมอาหารชนิดเข้มข้นที่จำเป็นต่อการเจริญเติบโตของพืช และสมบูรณ์ไปด้วยธาตุอาหารเสริม รวมถึงธาตุอาหารหลักที่มีคุณภาพสูง โดดเด่นด้วยไนโตรเจน ฟอสฟอรัส และโพแทสเซียม ที่พืชสามารถดูดซึมนำไปใช้ใด้ทันทีทั้งทางใบและราก จึงทำให้พืชได้รับธาตุอาหารที่ครบถ้วนมากขึ้น
สำหรับสินค้าภายใต้แบรนด์ Growing more ผลิตภัณฑ์ “ทรานส์ฟอร์ม” (Transform) จากซัคเซสมอร์ มีผลิตภัณฑ์ 3 ทางเลือกเพิ่มโอกาสให้เกษตรไทย ได้แก่
1.ผลิตภัณฑ์ทรานส์ฟอร์ม พลัส (Transform Plus) สูตร 1 ฝาสีเขียว สำหรับพืชผัก ไม้ผล ไม้ดอกไม้ประดับ บำรุงรากใบ
2.ผลิตภัณฑ์ทรานส์ฟอร์ม พลัส (Transform Plus) สูตร 2 ฝาสีทอง สำหรับพืชผัก นาข้าว ไม้ผล ไม้ดอกไม้ประดับ เพิ่มผลผลิต
ดังนั้น ปัจจุบันทรานส์ฟอร์ม พลัส สูตร 1 และ 2 มีการปรับขนาดผลิตภัณฑ์ใหม่เป็นขนาด 500 CC ที่จะช่วยเกษตรกรให้ลดต้นทุน เพิ่มผลผลิต แต่ยังคงคุณภาพแน่นเช่นเดิม
3.ผลิตภัณฑ์ทรานส์ฟอร์ม ซอยล์ (Transform Soil) เป็นผลิตภัณฑ์เพื่อการปรับปรุงดิน ออแกนิคสูตรเข้มข้น ปรับหน้าดินให้มีความเหมาะสมต่อการปลูกพืชเป็นมิตรต่อสิ่งแวดล้อม
โดยนับตั้งแต่ช่วงต้นปีที่ผ่านมาต้นทุนปุ๋ยสูงเพิ่มขึ้นมากกว่า 80% บางรายถึง 100% ปุ๋ยยูเรียปรับจากราคา 500-700 บาทต่อกระสอบ ขยับไปถึง 1.6 พันบาทต่อกระสอบแล้ว รวมถึงปุ๋ยสูตรอื่น ๆ ก็ทะยานไปหลักพัน ทำให้ต้นทุนของเกษตรกรเพิ่มมากขึ้น ผลิตภัณฑ์ทรานส์ฟอร์ม (Transform Plus) จากซัคเซสมอร์ เป็นทางเลือกที่ฉีกกฎการกินอาหารของพืชอย่างครบ 24 ชั่วโมง สามารถใช้งานได้มากกว่าปุ๋ยเม็ด 10 เท่า ทำให้ผลผลิตงอกเงย คุ้มค่าและยังลดต้นทุนการผลิต
“ขณะที่ผลิตภัณฑ์ทรานส์ฟอร์มยังคงราคาเท่าเดิมและพร้อมตรึงราคาเดิมให้นานที่สุด ในปีนี้เรามองสินค้าแบรนด์ Growing More เติบโตทำให้บริษัทมีความมั่นใจว่ายอดขายจะเติบโตตรงตามเป้า 50% อย่างแน่นอน ด้วยเสียงตอบรับจากเกษตรกรผู้ใช้จริงและกลุ่มสมาชิกเครือข่ายของซัคเซสมอร์” นายนพกฤษฏิ์ กล่าว
อย่างไรก็ตาม เกษตรกรไทยสามารถ “สร้างรายได้ด้วย Transform Plus” เพราะบริษัทเชื่อว่าการให้สารอาหารเพื่อให้พืชสามารถดูดซึมไปใช้ได้มากที่สุดและสูญเสียน้อยที่สุดเป็นเรื่องที่สำคัญมากสำหรับเกษตรกรไทย พร้อมกันนี้สามารถติดตามรายการใหม่จากซัคเซสมอร์ รายการ “เกษตรทรานส์ฟอร์ม LIVE” รายการไลฟ์สดที่เกาะติดทุกความเคลื่อนไหวเรื่องของเกษตรกร ถามตอบ Q&amp;A กันสดๆ ทุกเรื่องเพื่อเคียงข้างเกษตรกรที่ Facebook KasetTransform